open-index/open-wikipedia-markdown huggingface dataset:
ஆர். என். கிருஷ்ண பிரசாத்

**ஆர். என். கிருஷ்ண பிரசாத்** (c. 1929 – 15 பிப்ரவரி 2012) என்பவர் இந்தியத் திரைப்பட நடிகரும், இயக்குநர் மற்றும் தயாரிப்பாளரும் ஆவார். இவர் திரைப்பட ஒளிப்பதிவாளராக பணியாற்றியுள்ளார். ஆர். நாகேந்திர ராவ் அவர்களின் மூத்த மகனாவார்.

## திரைப்படம்
*[[மைக்கேல் மதன காமராஜன்]]*  (1990)
## தொலைக்காட்சித் தொடர்
*[[மர்மதேசம் (தொலைக்காட்சி தொடர்)]]*.

## ஆதாரங்கள்
* 

பகுப்பு:1929 பிறப்புகள்
பகுப்பு:2012 இறப்புகள்
பகுப்பு:கன்னடத் திரைப்பட இயக்குநர்கள்
பூந்தோட்ட காவல்காரன்

*பூந்தோட்ட காவல்காரன்* திரைப்படம் 1988 ஆம் ஆண்டு வெளிவந்த தமிழ்த் திரைப்படமாகும், இதனை அறிமுக இயக்குநர் செந்தில்நாதன் இயக்கியிருந்தார். விஜயகாந்த், ராதிகா, ஆனந்த், வாணி விசுவநாத் மற்றும் லிவிங்ஸ்டன் ஆகியோர் முதன்மைக் கதாபாத்திரத்தில் நடித்திருந்தனர். இளையராஜா இசையமைக்க 1988 ஆம் ஆண்டு சூன் 10ஆம் தேதி வெளியானது. 
## நடிகர்கள்
* விஜயகாந்த்
* ராதிகா
* ஆனந்த்
* வாணி விஸ்வநாத்
* லிவிங்ஸ்டன்
* எஸ். எஸ். சந்திரன்
* எம். என். நம்பியார்
* விஜய் கிருஷ்ணராஜ்
* கோகிலா
* சுபகலா
* எஸ். என். லட்சுமி
* பாண்டியன் (நட்புக்காக)
* செந்தில் (நட்புக்காக)
* மலேசியா வாசுதேவன் (சிறப்புத் தோற்றம் )

## தயாரிப்பு
செந்தில்நாதன், எம்.ஜி.ராமசந்திரனை வைத்து நம் நாடு படத்தை இயக்கிய ஜம்புலிங்கத்தின் மகன் ஆவார். எஸ். ஏ. சந்திரசேகர் மற்றும் வி.அழகப்பன் ஆகியோரிடம் முன்னாள் உதவியாளராகப் பணியாற்றிய செந்தில்நாதன் இந்தப் படத்தில் இயக்குநராக அறிமுகமானார்.

## பாடல்கள்
இளையராஜா இந்த படத்திற்கு இசையமைத்திருந்தார்.

## வரவேற்பு
இந்தப் படம் மிகப்பெரிய வெற்றியடைந்தது மட்டுமின்றி செந்தில்நாதன் இயக்கிய படங்களில் தலைசிறந்த படமாக இப்படம் கருதப்படுகிறது. 1980 களில் வந்த அதிரடி சார்ந்த படங்களில் இதுவும் முக்கிய இடத்தைப் பிடித்தது. விஜயகாந்த் ஒரு சிறந்த நடிகராக இப்படம் அறியச் செய்தது.

## மேற்கோள்கள்

## வெளியிணைப்புகள்
*

பகுப்பு:1988 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
பகுப்பு:பாண்டியன் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பிளாக்பர்ன் ரோவர்ஸ் கால்பந்துக் கழகம்

**பிளாக்பர்ன் ரோவர்ஸ் கால்பந்துக் கழகம்** (**Blackburn Rovers F.C.**) என்பது இங்கிலாந்தின் "பிளாக்பர்ன்", லங்காஷைர், நகரில் அமைந்துள்ள தொழில்முறை கால்பந்துக் கழகமாகும்.  இக்கழகம் 1875-ஆம் ஆண்டில் தொடங்கப்பட்டது.  2011-12-ஆம் பருவத்தில் பிரீமியர் லீக்கிலிருந்து தரக்குறைப்பு செய்யப்பட்ட பிறகு, இங்கிலாந்தின் இரண்டாம் நிலை கால்பந்துக் கூட்டிணைவுத் தொடரான "சாம்பியன்ஷிப்"பில் ஆடிவருகிறது.

1888-இல் இங்கிலாந்து கால்பந்துக் கூட்டிணைவுத் தொடர் தொடங்கப்பட்டபோது அதன் நிறுவன-உறுப்பினராகவிருந்தது; மேலும், இங்கிலாந்தின் கால்பந்துக் கூட்டிணைவு மற்றும் பிரீமியர் லீக் ஆகிய இரண்டிலும் நிறுவன-உறுப்பினராகவிருந்த மூன்று கால்பந்துக் கழகங்களுள் இதுவும் ஒன்றாகும்; மற்ற இரண்டு கழகங்கள் - அஸ்டன் வில்லா மற்றும் எவர்டன்.

பிளாக்பர்ன் நகரில் அமைந்திருக்கும் "எவுட் பார்க்" மைதானத்தில் 1890-ஆம் ஆண்டிலிருந்து தமது அமைவிடப் போட்டிகளை ஆடிவருகிறது.  இக்கழகம் 3 கூட்டிணைவுத் தொடர் வாகைப் பட்டங்களையும் (இரண்டு முதல்நிலை கூட்டிணைவுத் தொடர் வாகையர் மற்றும் ஒரு பிரீமியர் லீக் வாகையர் பட்டம்), 6 எஃப் ஏ கோப்பைகளையும், 1 கால்பந்து கூட்டிணைவுக் கோப்பையையும் வென்றுள்ளது.  மேலும், எஃப் ஏ கோப்பையை மூன்று முறை தொடர்ச்சியாக வென்ற ஒரே கால்பந்துக் கழகம் பிளாக்பர்ன் ரோவர்சே ஆகும்.

பிரீமியர் லீக் வாகைப் பட்டம் சூடிய ஆறு கால்பந்துக் கழகங்களுள் பிளாக்பர்ன் ரோவர்சும் ஒன்றாகும். மற்றையவை: மான்செஸ்டர் யுனைடெட் (13), செல்சீ (4), ஆர்சனல் (3), மான்செஸ்டர் சிட்டி (2) மற்றும் லெஸ்டர் சிட்டி (1).

## உசாத்துணைகள்

## வெளியிணைப்புகள்
*Blackburn Rovers official website
*Blackburn Rovers News – Sky Sports
*History of Blackburn Rovers: 1875–1914
*Blackburn Rovers – Premierleague.com 

பகுப்பு:இங்கிலாந்தின் காற்பந்தாட்ட அணிகள்
பகுப்பு:காற்பந்தாட்டக் கழகங்கள்
தகுதியுயர்வு மற்றும் தகுதியிறக்கம்

**தகுதியுயர்வு மற்றும் தகுதியிறக்கம்** (**Promotion and Relegation**) என்பது பல்வேறு விளையாட்டுக் கூட்டிணைவுத் தொடர்களில், ஒரு பருவத்தின் இறுதியில் அணிகளின் செயல்பாட்டினைப் பொறுத்து, இரண்டு நிலைகளுக்கிடையே அணிகளை மாற்றம் செய்வது ஆகும்.  கீழ்நிலை கூட்டிணைவில் இருக்கும் அணிகளுள் முன்னணி இடங்களைப் பெறும் அணிகள், அப்போதிருக்கும் கூட்டிணைவுக்கும் மேலான கூட்டிணைவுக்கு **தகுதியுயர்வு** (**Promotion**) செய்யப்படும்.  அதேபோல், ஒரு கூட்டிணைவில் கடைசி இடங்களைப் பெறும் அணிகள் கீழ்நிலைக் கூட்டிணைவுக்கு **தகுதியிறக்கம்** (**Relegation**) செய்யப்படும்.

## வெளியிணைப்புகள்
* Rec.Sport.Soccer Statistics Foundation Source for historical information on promoted and relegated football clubs.

பகுப்பு:விளையாட்டு பற்றிய குறுங்கட்டுரைகள்
வீர் விக்ரம் கிசோர் தேவ வர்மன் மாணிக்கிய பகதூர்

**வீர் விக்ரம் கிசோர் தேவ வர்மன் மாணிக்கிய பகதூர்** (*Bir Bikram Kishore Debbarma Manikya Bahadur*, 19 ஆகத்து 1908 – 17 மே 1947) 20ம் நூற்றாண்டின் முன்னரைப் பகுதியில், திரிபுரா இராச்சியத்தை ஆண்டமாணிக்கிய வம்சத்தைச்  சேர்ந்த அரசனாவார்.

இவருக்குப் பிறகு இவரின் மகன் கிரித் விக்ரம் கிசோர் தேவ வர்மன், 1949 இல் மாநிலத்தின் திரிபுரா இணைப்பு ஒப்பந்தம் ஏற்படும் வரை இரண்டு ஆண்டுகள் பெயரளவிலான மன்னராக இருந்தார். அப்போது இவருக்கு சிறுவயதாக இருந்ததால் இவரின் தாயார் காஞ்சன் பிரவா தேவி தலைமையில் ஆட்சிக் குழு மூலம் நிர்வகிக்கப்பட்டது.

## பின்னணி
இவரின் தந்தையான வீரேந்திர கிசோர் மாணிக்கியவிற்குப் பின்னர் 1923ல் இவர் அரசரானார். இந்திய விடுதலைக்குப் பின்னர் திரிபுரா மன்னராட்சிப் பகுதி இந்தியாவின் ஒரு மாநிலமாக இணைந்துகொள்வதற்கு இரு ஆண்டுகளுக்கு முன்னர் வரை இவர் அரசராக இருந்தார். 1947ல் இவரது இறப்புக்குப் பின்னர் இவரது மகனான கிரிதி விக்ரம் கிசோர் மாணிக்கியா அரச பதவிக்கு உரியவரானார். எனினும் இவர் வயதில் குறைந்தவராக இருந்ததால் இவர் ஆட்சிப் பொறுப்பில் இருக்கவில்லை. 1949ல் திரிபுரா இந்தியாவுடன் இணைக்கப்பட்டது.

தற்காலத் திரிபுராவுக்கான முழுத் திட்டமிடலும் இவர் காலத்திலேயே தொடங்கப்பட்டதால், இவர் திரிபுராவில் நவீன கட்டிடக்கலையின் தந்தையாகக் கருதப்படுகிறார். இவர் நிலச் சீர்திருத்தத்தின் முன்னோடிகளுள் ஒருவராகவும் உள்ளார். 1939ல் இவர் உள்ளூர் திரிபுராப் பழங்குடியினருக்காக நிலங்களை ஒதுக்கினார். இது பின்னர் திரிபுரா தன்னாட்சி மாவட்ட அவைகள் அமைப்பதற்கு தூண்டுகோலாக அமைந்தது. திரிபுராவின் முதல் வானூர்தி நிலையமும் இவர் காலத்திலேயே அமைக்கப்பட்டது.

## சான்றுகள்

பகுப்பு:திரிபுராவின் ஆட்சியாளர்கள்
பகுப்பு:1908 பிறப்புகள்
பகுப்பு:1947 இறப்புகள்
பகுப்பு:திரிபுராவின் வரலாறு
காஞ்சன் பிரவா தேவி

மகாராணி **காஞ்சன் பிரபா தேவி**(*Kanchan Prava Devi*) பன்னா இராச்சியத்தின் மன்னருடைய மகளும், திரிபுரா இராச்சியத்தின் மன்னர் வீர் விக்ரம் கிசோர் தேவ வர்மன் மாணிக்கிய பகதூரின் மனைவியும் ஆவார். இவரது கணவரின் மறைவுக்குப் பின்னர் பிராயமடையாத அவர்களது மகனுக்காகப் பகர ஆளுனராகவும் 1947-1949 வரை பணியாற்றியுள்ளார். இவர் அகர்தலாவில் எம்பிபி கல்லூரியை நிறுவினார்.

## வாழ்க்கை
இவரது ஆட்சிக் காலத்திலேயே திரிபுரா விடுதலையடைந்த இந்தியாவின் ஒரு மாநிலமாக இணைந்தது. இந்தியப் பிரிவினையின் போது ஏற்பட்ட வன்முறைகள் காரணமாக திரிபுராப் பகுதியில் பாதிக்கப் பட்டவர்களையும், அகதிகளையும் மீள்குடியேற்றம் செய்வதில் இவர் முக்கிய பங்காற்றினார். அகர்தலாவில் உள்ள மகாராஜா வீர் விக்ரம் கல்லூரி இவரால் நிறுவப்பட்டது.

## ஆட்சிக் காலம்
இவருக்கு ஏ. பி சட்டர்ஜி என்பவர் திவானாக இருந்து உதவி புரிந்தார்.  திரிபுரா மாநிலத்தில் இந்தியப் பிரிவினையுடன் தொடர்புடைய வன்முறையால் பாதிக்கப்பட்ட அகதிகள் மற்றும் பாதிக்கப்பட்டவர்களுக்கு மறுவாழ்வு வழங்குவதில் முக்கியப் பங்கு வகித்தார்.

1948 ஆம் ஆண்டில், இவர் இந்திய அரசாங்கத்தால் ஆட்சி மன்ற குழுவை கலைத்துவிடும்படி கட்டாயப்படுத்தப்பட்டார். இவர் திரிபுராவை சுதந்திர இந்தியாவில் இணைப்பதை மேற்பார்வையிட்டார். இந்தியாவின் அழுத்தத்தால் 1949 ஆம் ஆண்டு செப்டம்பர் 9 ஆம் தேதி இணைப்பு ஒப்பந்தத்தில் கையெழுத்திட்டார். 1949 இல் இந்தியாவுடன் மாநிலம் இணைக்கப்பட்டபோது இவர் ஆட்சியாளர் பதவியில் இருந்து விலகினார்.

## மேற்கோள்கள்

பகுப்பு:திரிபுராவின் ஆட்சியாளர்கள்
பகுப்பு:திரிபுரா அரசியல்வாதிகள்
பகுப்பு:இந்தியப் பெண் அரசியல்வாதிகள்
பகுப்பு:இந்தியப் புரவலர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திரிபுரா சட்டமன்ற பெண் உறுப்பினர்கள்
வேணு அரவிந்த்

**வேணு அரவிந்த்** என்பவர் இந்திய திரைப்பட நடிகரும், தொலைக்காட்சி நடிகரும் ஆவார். இவர் கைலாசம் பாலச்சந்தரின் அலைகள் தொடரின் மூலமாக பலரும் அறிந்த நபரானார். சபாஸ் சரியான போட்டி என்ற திரைப்படத்தினை இயக்கி நடித்தார். இவர் சோபா என்பவரை மணந்தார். இத் தம்பதிகளுக்கு வீணா மற்றும் விஜய் என்ற இரு குழந்தைகள் உள்ளனர்.

## நடிப்பு

### தொலைக்காட்சி தொடர்கள்

### திரைப்பட வாழ்க்கை

## ஆதாரங்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:இந்தியத் தமிழ் நாடக நடிகர்கள்‎
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:தமிழ்நாட்டு நடிகர்கள்
பகுப்பு:தமிழ் குரல் நடிகர்கள்
சுர்ஜித் பாதர்

**சுர்ஜித் பாதர்**, (14 சனவரி 1945 – 11 மே 2024) பஞ்சாபி மொழி எழுத்தாளர் ஆவார். இவர் எழுதிய கவிதைகள் பொதுமக்கள் மத்தியிலும், விமர்சகர்கள் மத்தியிலும் பிரபலமானவை.

## வாழ்க்கைக் குறிப்பு
இவர் இந்திய மாநிலமான பஞ்சாபில் உள்ள ஜலந்தர் மாவட்டத்துக்கு உட்பட்ட பத்தர் காலான் என்ற ஊரைச் சேர்ந்தவர். இவர் கபுர்த்தலாவில் உள்ள ரண்தீர் கல்லூரியில் இளநிலைக் கல்வி பயின்றார். பின்னர், பட்டியாலாவில் உள்ள பஞ்சாபி பல்கலைக்கழகத்தில் முதுநிலைக் கல்வி பயின்றார். இவர் லுதியாணாவில் பஞ்சாப் வேளாண்மை பல்கலைக்கழகத்தில்  பஞ்சாபி பேராசிரியராகப் பணியாற்றினார். இவர் *ஹவா விச்சு லிக்கே ஹரி*,  *பிர்க் அர்ஸ் கரே*, *ஹனேரே விச்சு சுல்கதி வர்ணமாலா*, *லப்சான் தி தர்கா*, *பத்ஜர் தி பாசேப்* ஆகிய பஞ்சாபி மொழிக் கவிதைகளை எழுதியுள்ளார்.

இவர் சண்டிகரில் உள்ள பஞ்சாப் இலக்கிய மன்றத்தின் தலைவராகவும் உள்ளார்.

## திரைத்துறையில் பங்களிப்பு
இவர் உத்தம் சிங், விதேஷ் ஆகிய பஞ்சாபி மொழித் திரைப்படங்களுக்கான வசனம் எழுதியுள்ளார்.

## விருதுகள்

* 1979 - பஞ்சாப் சாகித்திய அகாதமி விருது
* 1993 - ஹனேரே விச் சுல்கதி வர்ணமாலா என்ற நூலுக்காக  சாகித்திய அகாதமி விருது பெற்றார்
* 1999 - கல்கத்தாவில் உள்ள இந்திய மொழிகளுக்கான இலக்கிய மன்றம் வழங்கிய பஞ்சநாத் விருது
* 2007-2008 ஆனத் கவ் சம்மான்
* 2009 - கே.கே. பிர்லா அறக்கட்டளை வழங்கிய சரஸ்வதி சம்மான் விருது
* 2009 - ஒரிசாவில் உள்ள சம்பல்பூர் பல்கலைக்கழகம் வழங்கிய கங்காதர் தேசிய விருது
* 2012 - இந்திய அரசு வழங்கிய பத்மசிறீ விருது (இலக்கியம்)
* 2014 - குசுமகராஜ் இலக்கிய விருது - 2014

## சான்றுகள்

## இணைப்புகள்
*

பகுப்பு:1945 பிறப்புகள்
பகுப்பு:இந்திய மொழிபெயர்ப்பாளர்கள்
பகுப்பு:2024 இறப்புகள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:சாகித்திய அகாதமி விருது பெற்றோர்
பப்லு பிரித்திவிராஜ்

**பப்லு பிரித்திவிராஜ்** (*Babloo Prithiveeraj* பிறப்பு 18 சூலை 1966) என்பவர் ஓர் இந்திய திரைப்பட நடிகர். இவர் தமிழ் தெலுங்கு, கன்னடம் ஆகிய மொழித் திரைப்படங்களில் தோன்றியுள்ளார். மேலும் இவர் 1990கள் மற்றும் 2000களில் தமிழ் தொலைக்காட்சித் தொடர்களிலும் நடித்துள்ளார்.

## வாழ்க்கை
பிரித்திவிராஜ் முதன்முதலில் *[[நான் வாழவைப்பேன்]]* (1979) என்ற படத்தில் பப்லு என்ற பெயரில் குழந்தை நட்சத்திரமாக அறிமுகமானார். கே. பாலச்சந்தர் இயக்கிய வானமே எல்லை படத்தில் முக்கிய பாத்திரத்தில் நடிப்பதற்கு முன்னர் 1980களில் குறைந்த செலவில் எடுக்கப்பட்ட மலையாளப் படங்களில் நடித்துவந்தார். இவர் தொலைக்காட்சித் தொடர்களில் நடிக்க வருவதற்கு முன் அவள் வருவாளா போன்ற படங்களில் எதிர்மறை பாத்திரங்களை ஏற்று நடித்தார். 2000களில் நாகா இயக்கிய நகைச்சுவை தொலைக்காட்சித் தொடரான *ரமணி விசஸ் ரமணி* மற்றும் அமானுசிய திகில் தொடரான *மர்ம தேசம்* ஆகிய இரண்டிலும் நடித்தார். இந்த இரு தொடர்களும் இவரது வாழ்வில் திருப்பு முனையை ஏற்படுத்தின. இதற்கிடையில் இவர் ஜெயா தொலைக்காட்சியில் ஒளிபரப்பான  *சவால்* என்ற நிகழ்ச்சியைத் தொகுத்து வழங்கனார். பின்னர் இவர் ராதிகவின் தொலைக்காட்சித் தொடரான *அரசி*யில் திருநங்கையாக நடித்தார். அதன்பிறகு தொலைக்காட்சித் தொடர்களான *ராஜ ராஜேஸ்வரி, வாணி ராணி* ஆகிய தொடர்களில் நடித்தார்.

பிரித்திவிராஜுக்கு திரைப்பட வாய்ப்புகள் குறைந்ததால் நடனத் திறமைக்கான போட்டி நிகழ்ச்சியாக விஜய் தொலைக்காட்சியில் நடத்தப்பட்ட தொலைக்காட்சி நிகழ்ச்சியான ஜோடி நம்பர் ஒன்னின் இரண்டாவது பருவத்தில்  போட்டியிட்டார். நிகழ்ச்சியின் போது, நடிகரும் அந்நிகழ்ச்சியின் நடுவரான சிலம்பராசனுடன் வாக்குவாதத்தில் ஈடுபட்டார்.  2010இல் இருந்து இவர் பெரும்பாலும் தொலைக்காட்சி தொடர்களில் நடிப்பதில் கவனம் செலுத்திவருகிறார். 2014 ஆண்டில் ஒளிபரப்பாகத் தொடங்கிய  *[[வாணி ராணி (தொலைக்காட்சித் தொடர்)|வாணி ராணி]]* தொலைக்காட்சித் தொடரில் முதன்மைப் பாத்திரம் ஏற்று நடித்தார். இவர் மலேசியா சென்றுவந்த பிறகு அதன் தாக்கத்தால் சென்னை, பெசண்ட் நகரில் சா ரிபப்ளிக், பப்லி டி ஷாப் என்ற தேனீர் கடையைத் துவக்கினார்.

## தனிப்பட்ட வாழ்க்கை
1994இல் பீனா என்பவரை பப்லு திருமணம் செய்தார். இவர்களுக்கு 1994இல் அகீத் என்ற மகன் பிறந்தார்.

; திரைப்படங்கள்

; தொலைக்காட்சி

* *கோகுலத்தில் சீதை*
* *அலைபாயுதே*
* *அரசி*
* *[[வாணி ராணி (தொலைக்காட்சித் தொடர்)|வாணி ராணி]]*
* *சவால்*
* *ரமணி விசஸ் ரமணி*
* *மர்மதேசம்*

## மேற்கோள்கள்


பகுப்பு:தமிழ்த் தொலைக்காட்சி நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:1966 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
திருவொற்றியூர் தொடருந்து நிலையம்

**திருவொற்றியூர் தொடருந்து நிலையம்** சென்னை மத்திய தொடருந்து நிலையம் - கும்மிடிப்பூண்டி மார்க்கத்தில் அமைந்துள்ள ஒரு தொடருந்து நிலையமாகும். இது சென்னை மாநகரின் வடக்கில் அமைந்துள்ள  திருவொற்றியூருக்கு சேவை புரிகிறது. இந்த தொடருந்து நிலையம் மத்திய தொடருந்து நிலையத்தில் இருந்து 9 கிலோமீட்டர்கள் தொலைவில் வடக்கில் அமைந்துள்ளது.

## வரலாறு
இந்த நிலையம் 13 ஏப்ரல் 1979 அன்று, சென்னை மத்திய தொடருந்து நிலையம் முதல் கும்மிடிப்பூண்டி தொடருந்து நிலையம் வரை மின்மயமாக்கும் திட்டத்தின் கீழ் மின்மயமாக்கப்பட்டது.

## போக்குவரத்து
இந்த தொடருந்து நிலையத்தைச் சராசரியாக சுமார் 25,000 பயணிகள் நாள்தோறும் பயன்படுத்துகின்றனர்.

## சான்றுகள்

பகுப்பு:சென்னையில் உள்ள தொடருந்து நிலையங்கள்
சோழன் சி. த. பழனிச்சாமி

**சி. த. பழனிச்சாமி** ஓர் இந்திய அரசியல்வாதியும், தமிழ்நாடு சட்டமன்றத்தின் காரைக்குடி சட்டமன்றத் தொகுதியின் முன்னாள் உறுப்பினரும் ஆவார். 2011 ஆம் ஆண்டு நடந்த தமிழ்நாடு சட்டமன்றத் தேர்தலில், சிவகங்கை மாவட்டத்தின் தொகுதிகளில் ஒன்றான காரைக்குடி சட்டமன்றத் தொகுதியில்  அனைத்திந்திய அண்ணா திராவிட முன்னேற்றக் கழகத்தின் சார்பாக போட்டியிட்டு வெற்றி பெற்றார்.
## வகித்த பதவிகள்
### சட்டமன்ற உறுப்பினராக

## மேற்கோள்கள்

## வெளியிணைப்புகள்

பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
சேத்தன் (நடிகர்)

**சேத்தன்** என்பவர் தமிழ் நடிகரும், திரைப்பட நடிகருமாவார். இவர் தேவதர்சினி என்ற திரைப்பட நடிகையைத் திருமணம் செய்து கொண்டார்.

மர்மதேசம் எனும் தொலைக்காட்சி தொடரின் பகுதியான விடாது கருப்பு என்ற பகுதியில் தேவதர்சினியுடன் இணைந்து நடித்தார்.

ஆனந்த பவன் மற்றும் மெட்டி ஒலி ஆகிய தொலைக்காட்சி தொடர்களில் நடித்துள்ளார்.

## தொழில்
மர்மதேசம் தொடரில் விடாது கருப்பு பகுதியில் நாட்டார் தெய்வமான கருப்புசாமியாகவும், கதையின் நாயகனாகவும் நடித்திருந்தார். அது சேத்தனின் வாழ்க்கையில் மிகவும் முக்கியத்துவம் வாய்ந்ததாக அமைந்திருந்தது. அதன்பிறகு மர்மதேசத்தின் இயந்திரப் பறவை தொடரில் ஆசானின் மகனாக நடித்தார்.

தொலைக்காட்சி தொடரில் நடித்த சகநடிகையான தேவதர்சினியை மணந்தார். இத்தம்பதிகளுக்கு பெண் குழந்தை உள்ளது.

## தொலைக்காட்சி
#*[[மர்மதேசம் (தொலைக்காட்சித் தொடர்)|மர்மதேசம் (தொலைக்காட்சி தொடர்)]]*
#*[[திருமகள்]]*
#*[[உதிரிப்பூக்கள்]]*

## திரைப்படங்கள்
#*[[பொல்லாதவன் (2007 திரைப்படம்)|பொல்லாதவன்]]* (2007)
#*[[தாம் தூம்]]* (2008)
#*[[படிக்காதவன் (2009 திரைப்படம்)|படிக்காதவன்]]* (2009)
#*[[ராஜாதி ராஜா (2009 திரைப்படம்)|ராஜாதி ராஜா]]* (2009)
#"விடுதலை பகுதி 1" (2023)
#"விடுதலை பாகம் 2" (2024)
#"பராசக்தி" (2026)

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:தமிழ் நாடகம்
பகுப்பு:தமிழ்த் திரைப்பட நடிகர்கள்
தைக்கி (கருதுகோள்நிலைக் கோள்)

தைக்கி(ஆங்கிலம்:Tyche) என்பது சூரியக்குடும்பத்தில் ஓர்ட் முகிலில் இருக்கலாம் என கருதப்படும் ஒரு அனுமான வாயுக்கோள் ஆகும். இது முதன்முதலில் 1999ஆம் ஆண்டு ஜான் மேட்டீஸ், பேட்ரிக் விட்மேன் மற்றும் டேனியல் விட்மையரால் பரிந்துரைக்கப்பட்டது. தொலைதூர வால்நட்சத்திரங்களின் போக்கை வைத்து அவை இந்த கோளின் தாக்கத்தால் ஏற்படுகின்றன என வாதிட்டனர். 2014ஆம் ஆண்டு நாசா WISE ஆய்வின் மூலம் இக்கோளும் மற்றும் கோள் எக்ஸ் எண்ணப்படும் கோளும் சூரிய மண்டலத்தில் இருக்க வாய்ப்பில்லை என்பதை உறுதி செய்தது.

## சான்றுகள்

பகுப்பு:கருதுகோள்நிலைக் கோள்கள்
சிட்லப்பாக்கம் ஏரி

**சிட்லப்பாக்கம் ஏரி** (ஆங்கிலம்: Chitlapakkam lake) என்பது சென்னை, சிட்லப்பாக்கம் நகர்ப் பகுதியில் உள்ள ஒரு ஏரியாகும். இதுதான் இப்பகுதியில் உள்ள முதன்மை நீர்நிலையாகும்.

இந்த ஏரியின் தற்போதைய பரப்பளவு 46.88&nbsp;ஏக்கர் ஆகும்.

## வரலாறு
சிட்லப்பாக்கம் நகரமாவதற்கு முன் விவசாயம் சார்ந்த இடமாக இருந்தது. அப்போது இந்த ஏரியின் நீர் நீர்ப்பாசனத்திற்கு பயன்படுத்தப்பட்டு வந்தது. அருகில் உள்ள பச்சைமலை ஏரியின் முதன்மை நீராதாரமாக இருந்தது.

1980 வரை, இந்த ஏரிக்கரை ஒரு பொழுதுபோக்கு இடமாக இருந்தது. ஏரி அருகே உள்ள பகுதிகளான செம்பாக்கம், அஸ்தினாபுரம் ஆகிய பகுதிகளின் தண்ணீர் தேவைக்கு இந்த ஏரி பயன்பட்டது. 1980 களின் துவக்கம் வரை, இந்தப் பகுதியின் நிலத்தடி நீர் வெறும் 5 அடி ஆழத்தில் காணப்பட்டது. கோடைக்கால உச்சத்தில்கூட நிலத்தடி நீர் 10 அடிக்கு கீழே சென்றதில்லை. இவ்வாறான தண்ணீர் வசதி காரணமாக இப்பகுதியில் குடியிருப்புகள் உருவாயின. ஏரியின் சூழல் இடம் பெயரும் பறவைகள் ஈர்த்தது மற்றும் பறவை நோக்கர்களுக்கு ஒரு பிடித்தமான இடமாக இருந்தது.

1990 ஆம் ஆண்டு இந்த ஏரியைச் சேர்ந்த இடத்தில் அரசாங்கத்தால் பொதுப்பயன்பாட்டுக்கு மாவட்ட நீதிமன்றம், பேருந்து நிலையம், தாம்பரம் வட்டாட்சியர் அலுவலகம், தமிழ்நாடு வீட்டுவசதி வாரியத்தால் குடியிருப்புகள் கட்ட திட்டமிடப்பட்டது. ஏரிக்கு வந்த ஆபத்தை உணர்ந்த உள்ளூர்வாசிகள் அரசின் இந்த நடவடிக்கைகளை எதிர்த்து பரப்புரை செய்து ஏரியைக் காத்தனர்.  சமூக அழுத்தத்தினால் காஞ்சிபுரம் மாவட்ட நிர்வாகம் ஏரியைக் காத்து, இந்த ஏரியின் சேமிப்பு திறன் அதிகரித்துள்ளது. ஏரிக்கரையை வலுப்படுத்தும் நடவடிக்கையாக 2003 இல் இதன் கரைகள் 10 அடி உயரம்வரை உயர்த்தப்பட்டது. எனினும், இந்த ஏரியைச் சுற்றியுள்ள பகுதிகளில் சரியான வடிகால் வசதி இல்லாததால் ஏரியில் சுத்திகரிக்கப்படாத கழிவுநீர் பல கேலன்கள் கலந்து மாசு  ஏற்படுகிறது. பொதுப்பணித் துறையின் மதிப்பீடுகளின்படி, ஏரிக்குச் சொந்தமான இடத்தில் 175 ஆக்கிரமிப்புகள் பல்வேறு இடங்களில் செய்யப்பட்டுள்ளது.

## ஏரி
thumb|சிட்லப்பாக்கம் ஏரி
ஏரியின் மொத்த நீர் தேங்கும் பரப்பளவு 86.86 ஏக்கர் ஆகும். என்றாலும் ஆக்கிரமிப்புகள் காரணமாக ஏரியின் பரப்பு 47 ஏக்கராக சுருங்கிவிட்டது.

ஏரிப் பாசனத்தில் விவசாயம் செய்யப்ப்பட்ட நிலப்பகுதிகள் குடியிருப்புகளாக மாறிவிட்டதால் இங்கு விவசாயம் இல்லாமல் போனது. இந்த ஏரிக்கு மலைப்பகுதியில் இருந்து நீர் வரக்கூடிய வகையில் மூன்று வாய்க்கால்கள் கட்டப்பட்டுள்ளன.

இதனால் சென்னையின் பிற பகுதிகளை ஒப்பிடும்போது ஏரியின் நீர்மட்டம் இங்கு மேலேயே உள்ளது. இப்பகுதியில் நீர் மட்டம் 2.50 முதல் 8 மீட்டர்வரை உள்ளது. நீரில் உள்ள உப்பின் அளவு 400 முதல் 900&nbsp;பிபிஎம் ஆகும். 
ஏப்ரல் முதல் செப்டம்பர் வரையான காலத்தில் கூழைக்கடாக்களை பார்க்க இயலும். மேலும் ஆண்டு முழுவதும் சாம்பல் நாரை போன்ற பறவைகளைக் காணலாம்.

## சூழல்
ஏரிக்கு அருகில் உள்ள குடியிருப்புகளின் கழிவுநீரால் ஏரி மாசடைகிறது. மேலும் ஏரிப்பகுதியில் உள்ள 15,000 வீடுகளின் குப்பைகளும், ஜிஎஸ்டி சாலையில் உள்ள வணிக மையங்களின் கழிவுநீரும் சேர்ந்து ஏரிநீரை மாசுக்கு உள்ளாக்குகின்றன.

## மேற்கோள்கள்

பகுப்பு:சென்னை ஏரிகள்
விவேகம் (திரைப்படம்)

**விவேகம்** (*Vivegam*) என்பது அஜித் குமார் நடிப்பில் 2017 ஆம் ஆண்டில் வெளியாகிய ஒரு இந்தியத் தமிழ்த் திரைப்படமாகும். சிவா இயக்கிய இத்திரைப்படத்தில் காஜல் அகர்வால்,விவேக் ஒபரோய்ஆகியோரும் முக்கிய வேடங்களில் நடித்துள்ளனர். இத்திரைப்படத்தின் படப்பிடிப்பு 2016 ஆகத்து 2 அன்று தொடங்கியது.

## நடிகர்கள்
* அஜித் குமார் 
* காஜல் அகர்வால்
*விவேக் ஒபரோய்
* அக்சரா ஹாசன்
* கருணாகரன்
*ஆர்யா

## தயாரிப்பு
வெற்றி இத்திரைப்படத்திற்கு ஒளிப்பதிவாளராகவும், ஆண்டனி எல். ரூபன் படத்தொகுப்பாளராகவும் பணியாற்ற ஒப்பந்தம் செய்யப்பட்டுள்ளனர். அஜித் குமாருடன் *[[பில்லா (2007 திரைப்படம்)|பில்லா]], [[ஆரம்பம் (திரைப்படம்)|ஆரம்பம்]]* திரைப்படங்களில் ஆடை வடிவமைப்பாளராக பணியாற்றிய அனு வர்த்தன் இப்படத்திற்கும் ஒப்பந்தம் செய்யப்பட்டுள்ளார். காஜல் அகர்வால் கதாநாயகியாக நடிக்கும் இத்திரைப்படத்தில், கமல்ஹாசனின் இரண்டாவது மகளான அக்சரா ஹாசனும் கதாநாயகியாக நடிக்கிறார்.

## சோகப்பாடல்
இத்திரைப்படத்திற்கு அனிருத் ரவிச்சந்திரன் இசையமைத்துள்ளார்.
பாடல்கள் பட்டியல்

## வரவேற்பு
விவேகம் 2017 ஆகத்து 24 இல் உலகளவில் வெளியானது. கலவையான விமர்சனங்களை  கொண்டு வணீக ரீதியாக ஒரு வெற்றி படமாகவே தெரிந்தது. பிரபல தமிழ் சினிமா விமர்சகர்களான Behindwoods இப்படத்திற்கு 2.25 மதிப்பெண் கொடுத்தது. யூடியூப் விமர்சனங்களில் தமிழ் டாக்கீஸ் மாறன் கொடுத்த விமர்சனம் பெரும் சர்ச்சைகளை ஏற்படுத்தியது. ஒரு  விமர்சனம் என்பதை தாண்டி தனி மனித தாக்குதலாக பார்க்கப்பட்ட அந்த விமர்சனத்திற்கு பெருவாரியான அஜித் ரசிகர்களும், திரையுலக பிரபலங்களும் கண்டனத்தை தெரிவித்தனர்.

## மேற்கோள்கள்

## வெளி இணைப்புகள்
* 

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:காஜல் அகர்வால் நடித்துள்ள திரைப்படங்கள்
பகுப்பு:ஆர்யா நடித்துள்ள திரைப்படங்கள்
பகுப்பு:அனிருத் ரவிச்சந்திரன் இசையமைத்த திரைப்படங்கள்
யூ.ஒய் கேடயம் (விண்மீன்)

**யூ.ஒய் கேடயம்** (*UY Scuti*) என்பது வான்வெளியில் மிகவும் பிரகாசமான சிகப்பு பேரரக்கனாகும். இது கேடய விண்மீன் குழாமத்தில் உள்ள மாறுபடும் விண்மீன் ஆகும். இது இதுவரை அறியப்பட்டதில் மிகப்பெரிய விண்மீனான இதன் ஆரம் 1,708 சூரிய ஆரங்கள் என மதிப்பிடப்பட்டுள்ளது. மேலும் இது 9,500 ஒளியாண்டுகள் தொலைவில் உள்ளதாகவும் கணக்கிடப்பட்டுள்ளது.

## வரலாறு
யூ.ஒய் கேடயம் விண்மீன் முதன்முதலில் 1860ஆம் ஆண்டு போன் ஆய்வகத்தில் ஜெர்மானிய வானியலாளர்களால் பிடி-12 5055(BD -12 5055) என பெயரிடப்பட்டது. அடுத்த ஆய்வின் போது அந்த விண்மீனின் பண்புகள் மாறியிருந்ததை அடுத்து இவ்வின்மீனிர்க்கு மாறுபடும் விண்மீன் பட்டம் அளிக்கப்பட்டது. இந்த விண்மீனை சிறிய தொலைநோக்கி மூலம் அடையாளம் காண இயலும்.

## பண்புகள்
இதுவரை அறியப்படும் கோள்களிலேயே பெரியதானதாக இருந்தும் இது உயர்அரக்கனாக கருதப்படுவது இல்லை. இவ்விண்மீனின் பண்புகளான பிரகாசம், நிறமாலை போன்ற பண்புகள் பேரரக்கனை போலவே அமைந்துள்ளதால், அளவில் பெரியதாகவும் வெப்பம் அதிகம் இருந்தும் இது உயரரக்கன் இல்லை.
## அளவு
2012ஆம் ஆண்டு இந்த விண்மீன் சிலியில் உள்ள மிகப்பெரும் தொலைநோக்கியினால் அளவிடப்பட்டது. அதன் அளவின்படி இவ்விண்மீன் சூரியனைவிட ஆயிரம் மடங்கு பெரியது என தெரியவந்தது. ஒளியின் வேகத்தில் பயணித்தால் இந்த விண்மீனை ஒருமுறை சுற்றி முடிக்க சுமார் ஏழு மணிநேரங்கள் ஆகும்.

## சான்றுகள்

பகுப்பு:மாறுபடும் விண்மீன்கள்
காந்தி பிறந்த மண்

**காந்தி பிறந்த மண்** (*Gandhi Pirantha Mann*) ஆர். சுந்தர்ராஜன் இயக்கத்தில் 1995ஆம் ஆண்டு வெளிவந்த தமிழ்த் திரைப்படமாகும். விஜயகாந்த், ரேவதி, ரவளி ஆகியோர் முதன்மைக் கதாபாத்திரம் ஏற்றிருந்தனர். தமிழ் பாத்திமா தயாரிப்பில், தேவா இசையமைக்க 21 ஜூலை 1995இல் வெளியானது. இத்திரைப்படம் வசூலில் தோல்வியைச் சந்தித்தது.

## கதை
ருக்மணி (ரவளி) பெரியவர் (ராதாரவி) மற்றும் நான்கு சித்தப்பாக்களின் செல்ல மகளாக வளர்கிறார். பாலு (விஜயகாந்த்) ஓர் உண்மையை மறைத்து ருக்மணியை மணமுடிக்கிறார். ஏன் ருக்மணியை கல்யாணம் செய்தார் என்கிற காரணத்தை பாலு விளக்குகிறார்.
பாலு தந்தையான காந்தி (விஜயகாந்த்), தாயார் லட்சுமியும் (ரேவதி) இளகிய மனம் படைத்த ஆசிரியர்கள் கிராமத்திற்கு மாற்றலாகிவருகின்றனர். காந்தியும், லட்சுமியும்  பள்ளியில் நிலவும் ஜாதி அமைப்பு முறையை ஒழிப்பதில் உறுதியாக உள்ளனர். அதனால் பெரியவர் மற்றும் அவருடைய தம்பிகளுடன் மோதல் உண்டாகிறது. கடைசியில் அப்பாவியான காந்தி கொல்லப்படுகிறார்.

இப்பொழுது பாலு பெரியவர் கிராமத்தில் உள்ள ஜாதி அமைப்பை ஒழிப்பதில் உறுதியாக போராடுகிறார். என்ன நடக்கிறது என்பது மீதியுள்ள கதை.

## நடிகர்கள்

* பாலு/காந்தியாக விஜயகாந்த் 
* லட்சுமியாக ரேவதி 
* ருக்மணியாக ரவளி 
* பெரியவராக ராதாரவி 
* மன்சூர் அலி கான்
* ஆர். சுந்தர்ராஜன்
* டெல்லி கணேஷ்
* தலைவாசல் விஜய்
* பொன்வண்ணன்
* விவேக்
* சூர்யகாந்த்
* சார்லி
* பீலி சிவம்
*பொன்னம்பலம்
* கசான் கான்

* பத்மாவாக பத்மப்பிரியா
* சி. ஆர். சரஸ்வதி
* கோகிலா
* இடிச்சபுளி செல்வராசு - நாராயணன் 
* பசி நாராயணன் 
* பாலு ஆனந்த்
* தனபால்
*பெரிய கருப்புத் தேவர்
* திருப்பூர் ராமசாமி 
* நெல்லை சிவா
* கோவை செந்தில்
* ஆரோக்கியசாமியாக செல்லத்துரை
*சத்தியப்பிரியா
*கராத்தே தியாகராஜன் (சிறப்புத் தோற்றம் )

## பாடல்கள்

இத்திரைப்படத்திற்கு பின்னணி இசை மற்றும் பாடல்களுக்கு தேவா இசையமைத்திருந்தார். கங்கை அமரனும், ஆர்.சுந்தர்ராஜனும் 6 பாடல்களை எழுதி 1995ஆம் ஆண்டு பாடல்கள் வெளிவந்தது.

## மேற்கோள்கள்

## வெளி இணைப்புகள்
* 

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:ஆர். சுந்தர்ராஜன் இயக்கிய திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
உருத்திரசாகர் ஏரி

thumb|250px|உருத்திரசாகர் ஏரி
**உருடிசலா** என்றும் அறியப்படும் **உருத்திரசாகர் ஏரி**, இந்தியாவின் திரிபுரா மாநிலத்தில் உள்ள மெலாகர் என்னும் இடத்தில் அமைந்துள்ள ஒரு ஏரி. இதன் உயிரியற் பல்வகைமை, சமூக பொருளாதார முக்கியத்துவம் ஆகியவற்றின் அடிப்படையில், இந்திய அரசின் சூழலுக்கும் காடுகளுக்குமான அமைச்சு, பாதுகாப்பதற்கும், தாங்குவளர்ச்சிப் பயன்பாட்டுக்கும் உரிய தேசிய முக்கியத்துவம் கொண்ட ஈரநிலங்களில் ஒன்றாக இதை அடையாளம் கண்டுள்ளது. ஈரநிலங்கள் தொடர்பான ராம்சர் மாநாட்டின் செயலாளர் நாயகம் இதை அனைத்துலகச் சிறப்பு வாய்ந்த ஒன்றாக அறிவித்ததுடன், அனைத்துலகச் சிறப்பு வாய்ந்த ஈரநிலங்களின் பட்டியலிலும் சேர்க்கப்பட்டுள்ளது. இந்த அறிவிப்பை இந்திய அரசின் சூழலுக்கும் காடுகளுக்குமான அமைச்சு 29-02-2007 ஆம் ஆண்டு வெளியிட்டது.

## புவியியல்
உருத்திரசாகர் ஏரி, சிப்பாகிசாலா மாவட்டத்தில், சொனமுரா துணைப் பிரிவில் உள்ள மெலாகர் பகுதியில் உள்ளது. இதன் புவியியற் பரப்பளவு 2.4 சதுர கிலோமீட்டர்கள். மாநிலத் தலைநகர் அகர்தலாவில் இருந்து 52 கி.மீ. தொலைவில் அமைந்துள்ள இந்த ஏரியின் அமைவிடம் 23°29’ வ, 90°01’ கி ஆகும்.

உருத்திரசாகர் ஏரி, ஒரு இயற்கையான வண்டற்படிவு நீர்த்தேக்கம். இது, நோவா செர்ரா, துர்லவ்நாரய செர்ரா, கெம்தாலி செர்ரா ஆகிய மூன்று வற்றா ஓடைகளிலிருந்து நீரைப் பெறுகிறது.

## மேற்கோள்கள்

பகுப்பு:திரிபுராவில் உள்ள ஏரிகள்
பகுப்பு:இந்திய ராம்சார் இடங்கள்
நினைவே ஒரு சங்கீதம்

**நினைவே ஒரு சங்கீதம்** 1987ஆம் ஆண்டு வெளிவந்த ஒரு இந்திய தமிழ்த் திரைப்படம் ஆகும். கே.ரங்கராஜ் இயக்க எஸ்.கீரிட்டா இத்திரைப்படத்தை தயாரித்திருந்தார். விஜயகாந்த், ராதா, ஸ்ரீவித்யா மற்றும் ரேகா முதன்மைக் கதாபாத்திரத்தில் நடித்திருந்தனர். இளையராஜா இந்த படத்திற்கு இசையமைத்திருந்தார்.

## நடிகர்கள்

* விஜயகாந்த்
* ராதா
* ஸ்ரீவித்யா
* ரேகா
* கவுண்டமணி
* கோவை சரளா
* ரவிசந்திரன் (சிறப்புத் தோற்றம் )
* ராதாரவி
* கருப்பு சுப்பையா
* வெள்ளை சுப்பையா
* சிவராமன்
* எஸ்.பெருமாள்
* பசி நாராயணன்
* நெல்லை சாரதி
* சுப்பையா
* கொடுக்காபுளி செல்வராஜ்
* மாரிமுத்து 
* ராம்மோகன்
* சேது விநாயகம்
* எஸ்.பி.முத்து
* விஸ்வநாதன்
* ரெங்கராஜ்
* ஒய்.பி.கஜேந்திரன்
* உலகநாதன்
* மீனாட்சி பாட்டி
* எஸ்.ஆர்.விஜயா
* செல்வகுமார்

## பாடல்கள்
* ஏத்தமய்யா ஏத்தமய்யா - மலேசியா வாசுதேவன், சித்ரா
* பகலிலே ஒரு நிலவினை கண்டேன் - எஸ். ஜானகி
* எடுத்த வச்ச - எஸ். ஜானகி
* சந்த கடை -  மலேசியா வாசுதேவன்
* எடுத்த வச்ச (சோகம்)- எஸ். பி. பாலசுப்பிரமணியம்

## மேற்கோள்கள்

## வெளி இணைப்புகள்
*
* 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:ராதா நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:ரவிச்சந்திரன் நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
கருப்பு நிலா

***கருப்பு நிலா*** (*Karuppu Nila*) திரைப்படம் 1995ம் ஆண்டு வெளிவந்த அதிரடி படமாகும், ஆர்.அரவிந்த்ராஜ் இத்திரைப்படத்தை இயக்கியிருந்தார். விஜயகாந்த்,குஷ்பு, ரஞ்சிதா முதன்மைக் கதாபாத்திரத்தில் நடித்திருந்தனர், எம். என். நம்பியார், கஷான் கான், ஆர். சுந்தர்ராஜன், மேஜர் சுந்தர்ராஜன், எஸ். எஸ். சந்திரன், ஸ்ரீவித்யா மற்றும் பி.சி.ராமகிருஷ்ணா ஆகியோர் துணை கதாபாத்திரத்தில் நடித்திருந்தனர். அ.செ.இப்ராஹிம் ராவுத்தர் இப்படத்தை தயாரித்தார். தேவா இசையமைப்பில் 19985ம் ஆண்டு பிப்ரவரி மாதம் வெளியானது. இத்திரைப்படம் பெரிய அளவில் வெற்றியடைந்தது. 1994ம் ஆண்டு வெளியான விஜயகாந்த் படமான் என் ஆசை மச்சான் திரைப்படத்தில் இடம்பெற்ற பாடலிருந்து தலைப்பு வைக்கப்பட்டது.
## கதை
சண்முக பாண்டியன் தன் தந்தை செல்வவிநாயகம் (பி.சி.ராமகிருஷ்ணா), தாய் லட்சுமி (ஸ்ரீவித்யா), தங்கை சுமதி (மீனா குமாரி) யுடன் வாழ்ந்து வரும் இளகிய மனம் படைத்த மனிதன். சண்முக பாண்டியனும் திவ்யாவும் (ரஞ்சிதா) காதலில் விழுகின்றனர்
சுமதியின் கல்யாணத்தன்று, செல்வவிநாயகம் தீவிரவாதிகளுக்கு ஆயுதம் விநியோகம் செய்ததாக தவறுதலாக கைது செய்யப்படுகிறார். அது உறுதி செய்யப்படும் பட்சத்தில், அவருடைய சேமிப்புகள் அனைத்தும் அரசு கையகப்படுத்தி கொள்ளும். அதன்பின் சுமதியின் கல்யாணம் உடனடியாக நிறுத்தப்படுகிறது. லட்சுமி நொறுங்கிவிடுகிறார், திவ்யாவும் சண்முக பாண்டியன் ஏழையானதால் கல்யாணம் செய்து கொள்ள மறுக்கிறார்.

நந்தினி (குஷ்பு) சண்முக பாண்டியனை தன் நிறுவன்த்தில் எடுத்துக்கொள்கிறார், நந்தினியின் தந்தை செல்வநாயகத்தை தன் எதிரியாக கருதுகிறார். சண்முக பாண்டியனும் நந்தினியும் காதலில் விழுகின்றனர்.

ஊழல் மந்திரியான பி.கே.ஆரும் (எஸ். எஸ். சந்திரன்), அவரது மகன் வாசுவும் (கஷான் கான்) செல்வநாயகத்திற்கு எதிராக திட்டமிட்டே சதி செய்து சிக்கவைத்துள்ளனர். பின்னர், வாசு திவ்யாவை மணமுடிக்கின்றார், மனநோயாளியான வாசு திவ்யாவை கொடுமைப் படுத்துகிறார். சண்முக பாண்டியன் தந்தை குற்றமற்றவர் என்று திவ்யா, நந்தினி துணையுடன் நிரூபித்து வில்லன்களை பழிவாங்குவதுதான் மீதி கதை. இதனிடையே திவ்யா இறந்துவிட, கடைசியில் நந்தினியை சண்முகபாண்டியன் திருமணம் முடிகிறது.

## நடிகர்கள்

* சண்முக பாண்டியனாக விஜயகாந்த் 
* திவ்யாவாக ரஞ்சிதா 
* நந்தினியாக குஷ்பு 
* நந்தினி தந்தையாக எம். என். நம்பியார் 
* சுந்தரமாக ஆர். சுந்தர்ராஜன்
* பி.கே.ஆராகஎஸ். எஸ். சந்திரன்  
* லட்சுமி யாக ஸ்ரீவித்யா 
* செல்வநாயகமாக பி. சி. ராமகிருஷ்ணா 
* சுமதியாக மீனாகுமாரி
* வாசுவாக கசான் கான்
*மேஜர் சுந்தர்ராஜன்
* பீலி சிவம்
* கள்ளபார்ட் நடராஜன்
*லூஸ் மோகன்
* குள்ளாவாக குள்ளமணி 
* பசி நாராயணன்
* வெள்ளை சுப்பையா
* கருப்பு சுப்பையா
* ரீனா
* பிரேமி
* வைஜெயந்தி
* ரவிராஜ்
* மண்ணாங்கட்டி சுப்ரமணியம்
*சுவாமிநாதன்

## பாடல்கள்

தேவா இத்திரைப்படத்திற்கு இசையமைத்திருந்தார். வாலியும்,பிறைசூடனும் 5 பாடல்களை எழுதி 1995ம் ஆண்டு பாடல்கள் வெளியானது.

## மேற்கோள்கள்

## வெளி இணைப்புகள்
* 

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
புவன் சீனிவாசன்

**புவன் சீனிவாசன்** (Bhuvan Srinivasan) ஓர் இந்தியத் திரைப்படத் தொகுப்பாளர் ஆவார். அதிகமாக தமிழ்த் திரைப்படங்களில் பங்காற்றி வருகிறார். 2012 ஆவது ஆண்டில் வெளியான *டெல்லி இன் யெ டே* என்னும் திரைப்படத்தின் வாயிலாக திரைப்படத்துறையில் அறிமுகமானார். 2014 ஆவது ஆண்டில் வெளியான *[[அரிமா நம்பி]]*, 2015 ஆவது ஆண்டில் வெளியான *[[டிமான்ட்டி காலனி (திரைப்படம்)|டிமான்ட்டி காலனி]]* போன்ற வெற்றித் திரைப்படங்களின் மூலமாகப் புகழ் பெற்றார்.

## வாழ்க்கைக் குறிப்பு

## திரைப்பட விபரம்
### படத்தொகுப்பாளராக
* *டெல்லி இன் யெ டே* (2012) (இந்தித் திரைப்படம்)
* *[[அரிமா நம்பி]]* (2014)
* *[[டிமான்ட்டி காலனி (திரைப்படம்)|டிமான்ட்டி காலனி]]* (2015)
* *[[கணிதன் (திரைப்படம்)|கணிதன்]]* (2016)
* *[[இருமுகன் (திரைப்படம்)|இருமுகன்]]* (2016)
* *[[உல்டா (திரைப்படம்)|உல்டா]]* (2016)

## மேற்கோள்கள்

## வெளியிணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்படத் தொகுப்பாளர்கள்
பகுப்பு:1986 பிறப்புகள்
பகுப்பு:தமிழ்நாட்டுத் திரைப்படத் தொகுப்பாளர்கள்
தாயகம் (திரைப்படம்)

**தாயகம்** திரைப்படம் ஏ. ஆர். இரமேஷ் இயக்கத்தில் 1996-ஆம் ஆண்டு வெளியான அதிரடித் தமிழ்ப் படமாகும். விஜயகாந்த், அருண் பாண்டியன், நெப்போலியன் ஆகியோர் முதன்மைக் கதாபாத்திரத்தில் நடித்திருந்தனர். தேவா இசையமைப்பில் 15 ஜனவரி 1996-இல் வெளிவந்தது. வசூலில் எதிர்பார்த்த அளவு வெற்றிபெறவில்லை.
 இத்திரைப்படம் தெலுங்கில் *மாத்ருபூமி* என்ற பெயரில் மொழிமாற்றம் செய்யப்பட்டு வெளியிடப்பட்டது.

## கதை
மரண தண்டனை பெற்ற மூன்று கைதிகள் சிறையிலிருந்து தப்பித்து, அப்துல் சலிம் (லஷ்மி ரத்தன்) எனும் விஞ்ஞானி பயணிக்கும் விமானத்தை கடத்துகின்றனர். ஏனெனில் அவர் ஒரு அதிசய கண்டுபிடிப்பான ஒரு மருந்தை தனக்கு சொந்தமாக்கி கொள்ள கடத்துகின்றனர். விமான ஒட்டி (நெப்போலியன்) கடத்தல்காரர்களின் கட்டளைகிணங்க விமானத்தை காஷ்மீர் மலை மீது இறக்குகிறார். அங்கே, ஸ்னொபியர் (மன்சூர் அலிகான்) எனும் தீவிரவாதிகளின் தலைவன் மருந்தை பெறுவதற்காக பயணிகளை கொல்வதாக மிரட்டுகிறான். அவர்களை மீட்பதே மீதி கதை.

## நடிகர்கள்

* சக்திவேலாக விஜயகாந்த் 
* பயில்வானாகஅருண் பாண்டியன் 
*நெப்போலியன் 
* சகிலாவாக ரஞ்சிதா 
*மோகினி 
* ஸ்னோபியராக மன்சூர் அலி கான் 
* அப்துல் சலிம் ஆக லஷ்மி ரத்தன்
* சுனிலாக கசான் கான்
* சக்திவேல் தந்தையாக பீலி சிவம்
*விவேக்
*தியாகு
* பாலு ஆனந்த்
* ஏஞ்சலாவாக பேபி ஜெனிபர்

## விருதுகள்
இத்திரைப்படம் வெளியானபோது பின்வரும் விருதுகளை பெற்றது:

* தமிழ் மாநில திரைப்பட விருதில் சிறந்த நடிகருக்கான சிறப்புவிருது விஜயகாந்துக்கு கிடைத்தது. 
* தமிழ்மாநில திரைப்படவிருதில் சிறந்த கவிஞர் விருது பிறைசூடனுக்கும் கிடைத்தது.

## பாடல்கள்

இத்திரைப்படத்திற்கான பின்னணி இசையையும் பாடலுக்கும் தேவா இசையமைத்திருந்தார். 1996-இல் பாடல்கள் வெளியானது, இதிலுள்ள 5 பாடல்களை கவிஞர் பிறைசூடன் எழுதியிருந்தார்.

## மேற்கோள்கள்

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
பல்லாவரம் ஏரி

**பல்லாவரம் ஏரி** அல்லது **பெரிய ஏரி** (*Pallavaram lake*) என்பது தமிழ்நாட்டின், சென்னையில் உள்ள ஒரு ஏரியாகும்.
இந்த ஏரி பல்லாவரம்-குரோம்பேட்டை தொடர்வண்டி பாதையின் கிழக்குப்பக்கத்தில் உள்ளது. இது ஒரு பெரிய ஏரியாக இருந்தும் வறண்டும், தொழிற்சாலை கழிவு நீராலும், குப்பைகளாலும் மாசடைந்துள்ளது. 

இங்கு ஒரு இடுகாடும் உள்ளது இங்கு பிணங்களை புதைத்துவருகின்றனர்.

## சூழலியல் தாக்கம்
இந்த ஏரி தொடர்வண்டிகளில் செல்பவர்களுக்கு நன்கு தெரியும் வகையில் உள்ளது. இந்த ஏரியில் ஒரு துளி நீரும் இல்லை. மேலும் குப்பைகள் குவிந்து மாசடைந்த நிலையில் உள்ளது.

ஏரியின் சுகாதாரத்தின் நிலை பின்வறுமாறு
* ஏரியின் மேற்குப் பக்கத்தில் அமைந்துள்ள தோல் நிறுவனங்களில் இருந்து கழிவு நீர், ஏரியில் தசாப்தங்களாக கலந்துவருகிறது. மேலும் இப்பகுதியில் நடந்துவரும் பெரிய அத்துமீறல் என்றால் சட்டவிரோத கட்டிடங்கள் மற்றும் நிர்மாணங்களால் ஏரியின் பரப்பு சுருங்கி வருகிறது.
* ஏரியின் கிழக்குப் பக்கத்தில், ஏரியின் நீர்தேங்குப் பகுதியில் 2001 இல் சாலை கட்டுமானத்துக்காக ஏரியின் மதகுகள் இடிக்கப்பட்டன.
* ஏரியின் நடுவில் குரோம்பேட்டை, பல்லாவரம் ஆகியவற்றை துரைப்பாக்கத்துடன் இணைக்கும் ஆர சாலையை அமைத்து ஏரி இரண்டாக துண்டிக்கப்பட்டது. 
* ஏரியின் தென்மேற்குப் பகுதியில் ஏரியின் உள்ளே ஒரு பெரிய அத்துமீறலாக மதில் சுவர்கள் அமைத்து ஆக்கிரமிப்புகள் செய்யப்பட்டுள்ளன. 

## மேற்கோள்கள்

பகுப்பு:சென்னை ஏரிகள்
இரட்டை ஏரி

**இரட்டை ஏரி** அல்லது **ரெட்டேரி** (**Rettai Eri**, பேச்சுவழக்கில் **Retteri) ** என்பது தமிழ்நாட்டின், தலைநகரான சென்னையில்  கொளத்தூரில் உள்ள ஓர் ஏரியாகும். இந்த ஏரி (100&nbsp;அடி&nbsp;சாலையில்&nbsp;இருந்து&nbsp;தெரியக்கூடியது) செங்குன்றம் சாலை சந்திப்பு ரெட்டேரி சந்திப்பு என அழைக்கப்படுகிறது. இந்த சந்திப்பில் ஒரு மேம்பாலம் அமைக்க தமிழக அரசால் திட்டமிடப்பட்டு, கட்டி முடிக்கப்பட்டு, பொதுமக்கள் பயன்படுத்துகின்றனர்.

## அழகுபடுத்துதல்
இரட்டை ஏரியின் குறுக்கே ஜி.என்.டி சாலை செல்கிறது. 5.42 மில்லியன் சதுர அடி பரப்பளவு கொண்டது இந்த ஏரி. இது ஒரு சூழல் சுற்றுலா மையமாக மாற்றப்பட்டுள்ளது. ஒருகாலத்தில் அக்கம்பக்கத்தின் குடிநீர் ஆதாரமாக இருந்த ஏரி, இப்போது ஆண்டின் பெரும்பாலான காலத்தில் நீர் அற்று உள்ளது. இருந்தாலும் இந்த ஏரி பறவைகளின்  புகலிடமாக உள்ளது. பூவி பாதுகாப்பு அறக்கட்டளை என்னும் நகரம் சார்ந்த பல்லுயிர் ஆராய்ச்சி நிறுவனத்தின் ஆய்வின்படி, பறவைகளில் சுமார் 40 வெவ்வேறு இனங்கள் அம்பத்தூர் மற்றும் கொரட்டூர் ஏரிகளுக்கு இடையில் வருகின்றன. அவைகளின் மத்தியில் மிகவும் பொதுவாக தையல்சிட்டு, ஊதாப்பிட்டத் தேன்சிட்டு, நத்தை குத்தி நாரை போன்ற இடம் பெயரும் பறவைகள் உள்ளன என்று அறியப்படுகிறது.

பல தசாப்தங்களாக புறக்கணிப்பு நிலையில் இருந்த இந்த ஏரி செங்குன்றம் நீர்த்தேக்கம் கொரட்டூர் ஏரி ஆகியவற்றில் இருந்து உபரி நீரைப் பெற முடிவு செய்யப்பட்டுள்ளது. நீர்வள ஆதாரத்துறை (WRD) ₹ 850 மில்லியன் செலவில் அம்பத்தூர் மற்றும் கொரட்டூர் ஏரி ஆகியவற்றை இணைத்து ஏரியை மேம்படுத்த முடிவு செய்துள்ளது. வளர்ச்சிப் பணிகளாக, தேவையற்ற தாவரங்களை நீக்குதல், தூர் வாருதல், படகு சேவை, ஏரியோரம் மூன்று கி.மீ. வரை பூங்கா அமைத்தல் ஆகியவற்றை ஏற்படுத்த  திட்டமிடப்பட்டது. மேலும் பிற வேலைகளாக, பட்டாம்பூச்சிகள் மற்றும் பறவைகள் ஈர்க்கும் விதமாக மருத்துவ குணமுள்ள மற்றும் பூக்கும் மரக்கன்றுகள் போன்ற பல்வேறு தாவர இனங்களை நடுதல், ஒரு நடைபாதை மற்றும் ஏரியின் நடுவில் மண்ணைக் குவித்து செயற்கை தீவை உருவாக்குதல் போன்ற மேம்பாட்டு பணிகள் செய்ய திட்டமிடப்பட்டுள்ளது.

## மேற்கோள்கள்

பகுப்பு:சென்னை ஏரிகள்
எங்க முதலாளி

***எங்க முதலாளி*** திரைப்படம் 1993ம் ஆண்டு லியாகத் அலிகான் இயக்கத்தில் வெளிவந்த தமிழ்த் திரைப்படமாகும். விஜயகாந்த், கஸ்தூரி முதன்மை கதாபாத்திரம் ஏற்றிருந்தனர். மீனா பஞ்சு அருணாசலம் தயாரிக்க, இளையராஜா இசையமைப்பில் 13 நவம்பர் 1993 தீபாவளிக்கு வெளிவந்த திரைப்படங்களில் ஒன்றாகும்.

## கதை
விஜயரகுநாதன் (விஜயகாந்த்) கிராமத்தில் வசிக்கும் இளகிய மனமுள்ள நிலக்கிழார், இவருடன் தம்பி பாலுவும் (ராஜா) தாயும் (ஜானகி) வசித்து வருகின்றனர். ஏழை விவசாயியை கொலை செய்த குற்றத்திற்காக மைத்துனன் ஜெயராமனை (நெப்போலியன்) சிறைக்கு அனுப்புவதன் மூலம், மாமாவுடன் (ஆர். சுந்தர்ராஜன்) பகை உண்டாகிறது. விஜயரகுநாதனும் தன் மருமகள் கல்யாணியும் (கஸ்தூரி) குழந்தை பருவம் முதலே காதல் வளர்க்கின்றனர். விஜயரகுநாதன் கிராம சங்க தேர்தலில் மைத்துனன் சீதாராமனுக்கு, பக்கபலமாக இருக்கிறார். சீதாராமனுக்கும், விஜயரகுநாதனுக்கும் தேர்தல் நேரத்தில் பகை உண்டாக, சீதாராமன் தன் மகள் கல்யாணிக்கும் பம்பரம் பாண்டுவுக்கும் (விவேக்) திருமணம் செய்து வைக்க முடிவு எடுக்கிறார். திருமண நாளன்று, சீதாராமனின் அடியாட்களை அடித்துவிட்டு கல்யாணியை மணம்முடிக்கிறார் விஜயரகுநாதன்.

பாலுவுக்கும் கல்யாணியின் சிறிய தங்கை காவேரியுடன் காதல் வயப்படுகிறார். இதனால் பாலுவுக்கும் விஜயரகுநாதனுக்கும் பகை உண்டாகிறது.

## நடிகர்கள்

* விஜயரகுநாத ரெட்டியாக விஜயகாந்த் 
* கல்யாணியாக கஸ்தூரி
* சீதாராமன் ரெட்டியாக ராதாரவி 
* பாலு (பாலகிருஷ்ண ரெட்டியாக) ராஜா  
* ஆர். சுந்தர்ராஜன் 
* ஜெயராமனாக நெப்போலியன் 
* கோடம் ராம் ரெட்டியாக வெண்ணிற ஆடை மூர்த்தி 
* பாண்டுரங்கனாக (பம்பரம் பாண்டு) விவேக் 
* நெஞ்சப்பனாக தியாகு 
* ஜூனியர் பாலையா
* நளினி காந்த்
* பார்வதியாக சுமித்ரா 
* காவேரியாக விசித்ரா
* ஜானகி
* எஸ். என். லட்சுமி
* சி. ஆர். சரஸ்வதி
* கிருஷ்ண ரெட்டியாக ஜான் அமிர்தராஜ்
* பசி நாராயணன்
*தளபதி தினேஷ்

## பாடல்கள்

இளையராஜா இத்திரைப்படத்திற்கு இசையமைத்திருந்தார். 1993ம் ஆண்டு இப்படத்தின் பாடல்கள் வெளியானது, இப்படத்திலுள்ள 5 பாடல்களை  வாலியும், பஞ்சு அருணாசலமும் எழுதியிருந்தனர்.

## மேற்கோள்கள்

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:விவேக் நடித்த திரைப்படங்கள்
உளவுத்துறை (திரைப்படம்)

**'உளவுத்துறை**' ரமேஷ் செல்வன் இயக்கத்தில் 1998ம் ஆண்டு வெளிவந்த தமிழ்த் திரைப்படம் ஆகும். விஜயகாந்த் கதாநாயகனாக நடித்திருந்தார். விஜய் பிரபாகரன் தயாரிப்பில், ஷா இசையமைப்பில் 1998ம் ஆண்டு ஜனவரி 14ம் தேதி வெளியானது. விஜயகாந்தின் 125 வது படமாக வெளிவந்து மிகப் பெரிய வெற்றி படமாக அமைந்தது.

## கதை
சில நபர்கள் மர்மமான முறையில் இறக்க, கடற்படை அதிகாரிகள் சிறந்த அதிகாரியான வசந்த் பெரியசாமியை (விஜயகாந்த்) புலன் விசாரணை செய்ய தேடுகின்றனர்.வசந்த் பெரியசாமி தன் அடையாளத்தை கிருஷ்ணசாமியாக மாற்றி, குடும்ப கஷ்டத்திற்காக கார் ஓட்டுனராக மாறுவேடத்திலிருக்கிறார். கடந்த காலத்தில் படிப்பறிவில்லாத மீனாவை (மீனா) திருமணம் முடித்து ஒரு பெண் குழந்தை ப்ரியா (பேபி ஜெனிபர்) உள்ளது. சில திவீரவாதிகள் மீனாவை கடத்தி வைத்து கொண்டு சிறையில் உள்ள கூட்டாளியை விடுவிக்க கோருகின்றனர். சில ஊழல் அதிகாரிகளின் உதவியுடன் வெளிவருவது மட்டுமில்லாமல் மீனாவையும் கொன்றுவிடுகின்றனர். கடற்படை துறையினரால் வசந்தும் சிறைக்கு செல்வதால், கடற்படை வேலையை மறந்து சாதாரண கார் ஓட்டுனராக இருக்கிறார்.
பின் கடற்படை வற்புறுத்தலால், வசந்த் பெரியசாமி பணியில் சேர முடிவெடுத்து கண்டுபிடிக்கிறார்.

## நடிகர்கள்

* வசந்த் பெரியசாமி/கிருஷ்ணமூர்த்தி விஜயகாந்த் 
* மீனாவாக மீனா 
* சங்கீதாவாக சங்கவி 
* ஜெய்தேவாகராதாரவி 
* துரைசாமியாக ஜனகராஜ் 
* கர்லோஸ்
* ஜெய்சிங்
* பாலு ஆனந்த்
* அஜ்யாக அஜய் ரத்னம் 
* ஃபாத்திமா பாபு
*சாருஹாசன்
* வெங்கட்ராமனாக மோகன் வி.ராம் 
* ப்ரியாவாக பேபி ஜெனிபர்

## பாடல்கள்

ஷா இத்திரைப்படத்திற்கு பின்னணி மற்றும் பாடல்களுக்கு இசையமைத்துள்ளார். பாடல்கள் 1998ம் ஆண்டு வெளிவந்தது. வைரமுத்து 6 பாடல்களையும் எழுதியிருந்தார்.

## மேற்கோள்கள்

பகுப்பு:1998 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:மீனா நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
மங்கலேரி

**மங்கலேரி** (Mangal aeri அல்லது Mangal lake) என்பது தமிழ்நாட்டின், சென்னை, முகப்பேரில் மழை நீரை தேக்கிவைக்கும் ஒரு ஏரியாகும்.

## வரலாறு
இந்த ஏரி பல நூற்றாண்டுகள் முகப்பூர் கிராமத்தின் தண்ணீர் ஆதாரமாக விளங்கியது. இவ்வாறான நிலையில் அம்பத்தூரில் உருவாக்கப்பட்ட தொழிற்பேட்டையில் இருந்து வெளியேற்றப்பட்ட கழிவுநீர் ஏரியில் கலந்ததால் ஏரி நீர் மாசடைந்தது. 2005 ஆம் ஆண்டில் ஏரியில் சீரமைப்பு பணிகள் மேற்கொள்ளவும், 30 ஏக்கருக்கு சுற்றுச்சுவர் கட்டவும் இருபது இலட்சம் தொகையில் தொடங்கியது.  2009 சூலை மாதம், ரூபாய் ஆறுபது லட்சம் செலவில் முடிக்கப்பட்ட முதல் பகுதி சீரமைப்பு, வளர்சிப்பணிகள் முடிக்கப்பட்டு பொதுமக்களுக்காக திறந்துவிடப்பட்டது.

## கட்டமைப்புகள்
ஏரியின் நீர்தேங்கு பரப்பு 5.36 ஏக்கராகும். சீரமைப்பு ஏரியில் நடந்த முதல் கட்டப் பணியில் ஏரியைச்சுற்றி 4.5 மீட்டர் அகலத்திலும் 520 மீட்டர் நீளத்தில் நடைபாதை, மின்விளக்கு வசதியுடன் ஏற்படுத்தப்பட்டது. மற்றும் குழந்தைகள் விளையாட இடவசதி ஏற்படுத்தப்பட்டது. மேலும் இரண்டாவது திட்டமாக ஒரு புதிய பூங்காவை 20,000 சதுர அடியில் 25 இலட்சம் செலவில் அமைக்க திட்டமிடப்பட்டுள்ளது.

ஏரியின் பின்புறத்தில் அச்சாலத்தம்மன் கோயில் உள்ளது.

இரண்டாவதாக ஏரியில் செய்யப்படுவதாக அறிவிக்கப்பட்ட பணிகள் துவக்கப்படவில்லை.

## மேற்கோள்கள்

பகுப்பு:சென்னை ஏரிகள்
கொரட்டூர் ஏரி

**கொரட்டூர் ஏரி** (Korattur lake) என்பது தமிழ்நாட்டின், சென்னை, அம்பத்தூர் மண்டலம் கொரட்டூரில் 990 ஏக்கர் பரப்பளவில் அமைந்துள்ள ஒரு ஏரியாகும். இந்த ஏரி சென்னை-அரக்கோணம் தொடர்வண்டி பாதையின் வடக்கில் அமைந்துள்ளது. இது மேற்கு சென்னையின் மிகப்பெரிய ஏரிகளில் ஒன்றாகும்.

கொரட்டூர் ஏரி, அம்பத்தூர் ஏரி, ரெட்டேரி ஆகியவை மூன்றும் தொடர் நீர்நிலைகளாகும். மழைக்காலத்தில் இதில் ஒவ்வொரு ஏரியாக நிறைந்து அதன் உபரி நீர் அடுத்த ஏரியை நிரப்பக்கூடிய வகையில் உபரி நீர் வாய்க்கால்கள் அமைந்துள்ளன. 1970களுக்கு முன் நீர் பற்றாக்குறை நிலவிய காலங்களில் இந்த ஏரி நீர் சென்னையில் மக்களுக்கு வழங்கப்பட்டுவந்தது. ஆனால், பின்வந்த ஆண்டுகளில் ஏரியில் சுற்றியுள்ள பட்டரவாக்கம், அத்திபேட்டை, அம்பத்தூர் ஆகிய பகுதிகளின் குடியிருப்புகளின் சாக்கடை நீரும்,  தொழிற்சாலை கழிவுநீரும் சுத்திகரிக்கப்படாமல் கலக்கவிடப்பட்டதால் ஏரி நீர் மாசடைந்தது.

## வளர்ச்சிகள்
2013 ஆம் ஆண்டில், நீர்வள ஆதாரத்துறையால் அம்பத்தூர், மாதவரம், கொரட்டூர் ஆகிய ஏரிகளை ஒட்டிய பகுதிகளில் புத்துணர்ச்சியூட்டும்  பூங்காக்கள் மற்றும் நடைபாதைகள் ஆகியவற்றை அமைத்து அழகுபடுத்த முடிவு செய்யப்பட்டது. இந்த திட்டங்களுக்கு மொத்தம் 600 மில்லியன் ரூபாய் செலவாகும் என மதிப்பிடப்பட்டது. மாசடைந்த இந்த ஏரியை சீர்செய்ய கொரட்டூர் பகுதியிலுள்ள மக்கள் கொரட்டுர் ஏரி பாதுகாப்பு மக்கள் இயக்கம் என்ற பெயர் கொண்ட குழுவை ஏற்படுத்தி, மரக்கன்றுகள் நாடுதல், ஏரியில் குருவிகள் தங்குவதற்கு வேம்பு பசுமைத்திட்டு அமைத்தல், மக்கள் நடைபயிற்சி செய்ய வசதியாக நடைபாதை அமைப்பது போன்ற பணிகளில் ஈடுபட்டனர்.

## ஏரியின் பல்லுயிரியம்
கொரட்டூர் ஏரி பலவகை உயிரினங்களுக்கு இருப்பிடமாக இருக்கிறது. ஏரிக்கு வந்து செல்லும் பறவை இனங்களின் எண்ணிக்கை அதிகரித்ததால் அங்கு வரும் பறவை கவனிப்பவர்களின் எண்ணிக்கையும் அதிகரித்தது. 

### வலசை வரும் பறவைகள்
* இங்கு  கணக்கெடுப்பில் கண்டுள்ள பறவை இனங்கள் மொத்தம் 160 ; அவற்றுள் 43 வகையான பறவை இனங்கள் வலசை வருபவையாகும்; அவற்றுள்  சில இங்கு தரப்பட்டுள்ளது: 
** வெண்சிறகு ஆலா (White Winged Tern)
** கொசு உள்ளான் (Common Sandpiper)
** கோணமூக்கு உள்ளான் (Pied Avocet)
** பழுப்புத்தலை கடற்காக்கை (Brown Headed Gull)
** சுடலைக் குயில் (Jacobin Cuckoo)
** பட்டாணி உப்புக்கொத்தி (Little Ringed Plover)
** சிறு கொசு உள்ளான் (Little Stint)
** நீளக்கால் கொசு உள்ளான் (Long-toed Stint)
** பெரிய நீர்க்காகம் (Great Cormorant)
** சின்னக் கொக்கு (Little Egret)
** சாம்பல் நாரை (Grey Heron)
** இராக்கொக்கு (Black-crowned Night Heron)
** கருங்குருகு (Black Bittern)
** கருப்பு வெள்ளை நாகணவாய் (Asian Pied Starling)
** சாம்பல் தலை நாகணவாய் (Chestnut-tailed Starling)
** எலுமிச்சை வாலாட்டி (Citrine Wagtail)
** மஞ்சள் வாலாட்டி (Yellow Wagtail)

## மேற்கோள்கள்

பகுப்பு:சென்னை ஏரிகள்
டிமான்ட்டி காலனி (திரைப்படம்)

**டிமான்ட்டி காலனி** (*Demonte Colony*) 2015 ஆவது ஆண்டில் வெளியான ஒரு இந்தியத் தமிழ் திகில் திரைப்படமாகும். அசய் ஞானமுத்து எழுதி இயக்கிய இப்படத்தில் அருள்நிதி, ரமேஷ் திலக், சனந்த், அபிசேக் ஜோசப் ஆகியோர் முக்கிய வேடங்களில் நடித்திருந்தனர். அரவிந்த் சிங் ஒளிப்பதிவு செய்த இத்திரைப்படத்தின் பாடல்களுக்கு கேபா ஜெர்மியா இசையமைத்திருந்தார். பின்னணி இசையை எசு. சின்னா உருவாக்கியிருந்தார்.

## மேற்கோள்கள்

## வெளி இணைப்புகள்
* 

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:அருள்நிதி நடித்த திரைப்படங்கள்
குழந்தைகளின் நாடாளுமன்றம், தமிழ்நாடு-புதுச்சேரி

**குழந்தைகளின் நாடாளுமன்றம்**, என்ற அமைப்பு குழந்தைகளின் கல்வி, மருத்துவம் போன்ற உரிமைகளை நிலைநாட்டவும், மற்றும் குழந்தைத் திருமணம்,  குழந்தைகளை வேலைக்கு அனுப்புவதை தடுக்கவும்,  குழந்தைகள் மற்றும் பெற்றோர்களிடையே விழிப்புணர்வு ஏற்படுத்தவும் 2007ஆம் ஆண்டில் நிறுவப்பட்டது. தமிழ்நாடு  மற்றும் புதுச்சேரி அரசுக்கான குழுந்தைகள் நாடாளுமன்றத்தை   நிறுவியவர், கன்னியாகுமரி மாவட்டத்தைச் சேர்ந்த  சமூக ஆர்வலர் எம். ஜோசப் என்பவர் ஆவார்.  இந்தியாவில் இது போன்ற அமைப்புகள் 23 மாநிலங்களில் செயல்படுகிறது.

தமிழ்நாடு மற்றும் புதுச்சேரி குழந்தைகளின் நாடாளுமன்றத்தின் தற்போதைய தலைமை அமைச்சராக  (Prime Minister) செயல்படுபவர் பள்ளி மாணவி சுவர்ணலட்சுமி ஆவார். இவர் **ஒன்பது எனது**   (Nine is Mine)  என்ற தலைப்பில் (Nine is Mine)  ஐக்கிய நாடுகள் அவையின்  பொதுச் சபையின் 70வது அமர்வில், 21 செப்டம்பர் 2015 அன்று உரையாற்றினார்.

## விருதுகள்
குழந்தைகளின் உரிமைகளுக்காக போராடும் சிறந்த அமைப்பிற்கான ஐக்கிய நாடுகளின் சிறுவர் நிதியத்தின்  *சான் மரினோ அலெக்சாண்டர் போதினி விருதை*   (San Marino Alexander Bodini Award) 2009இல் இவ்வமைப்பு பெற்றுள்ளது.

## மேற்கோள்கள்


## வெளி இணைப்புகள்
*  தமிழ்நாடு மற்றும் புதுச்சேரி குழந்தைகளின் நாடாளுமன்றத்தின் இணையதளம்

பகுப்பு:சமூக இயக்கங்கள்
பெருங்குடி ஏரி

thumb|பெருங்குடி ஏரி

thumb|பெருங்குடி ஏரியை பாதுகாகத் திரண்ட பகுதி மக்கள்

**பெருங்குடி ஏரி** (Perungudi Lake) என்பது  57 ஏக்கர் பரப்பளவிலான ஓர் ஏரியாகும். இது தமிழ்நாட்டின் சென்னையின் தகவல் தொழில்நுட்ப நடைபாதையான, ராஜீவ் காந்தி சாலை அருகே அமைந்துள்ளது. இது சென்னையின் பாதுகாக்கப்பட்ட ஏரிகளில் ஒன்றாகும். முழுமையாக சுற்றுச் சுவர் கொண்டும் கிழக்கு மற்றும் தெற்குப்பக்கங்களில் நடை பாதைகள் அமைக்கப்பட்டும் உள்ளன.

ஒரு காலத்தில், ஏரி அதன் அருகில் இருந்த விவசாய நிலங்களுக்கான பாசன நீர் ஆதாரமாக இருந்தது. தற்போதும் இந்த ஏரி சுற்றியுள்ள சில குடியிருப்புகளின் குடிநீர் தேவைகளை பூர்த்தி செய்வதில், மற்றும் நிலத்தடி நீர் வளத்தை பாதுகாப்பதில் உதவுகிறது. அதிக மழைக்குப் பின்னர் அருகில் உள்ள குடியிருப்பு பகுதிகளில் இருந்து மழைநீர் வாய்க்கால்கள் வழியாக ஏரிக்குச் செல்கிறது.   

பெருங்குடி ஏரி  பள்ளிக்கரணை சதுப்பு நிலத்துடன் பெருங்குடி, வேளச்சேரி, பள்ளிக்கரணை ஆகிய பகுதிகளின் வழியாக இணைக்கப்பட்டுள்ளது.

அருகில் முதன்மையான சில குடியிருப்புகளின் பெயர்கள் குறிஞ்சி நகர், காமராஜ் நகர், ரமணா கட்டிடம், கிரீன் ஏக்கர்ஸ் போன்றவை ஆகும்.

## 2015 வெள்ளமும் சுயபரிசோதனையும்
இந்த ஏரியில் அபகரிப்புகள் மற்றும் மோசமான பராமரிப்பின் காரணமாக  2015 திசம்பரில் ஏற்பட்ட பெருமழையின்போது  25% விழுக்காடு அளவுக்கே ஏரியால் மழை நீரை தக்க வைக்க இயன்றது. இந்த ஏரியின் அழகு அதன் அருகிலுள்ள குடியிருப்பாளர்களின் கவனத்தை ஈர்த்தது. மாசு, துஷ்பிரயோகம், அபகரிப்புகள், சாக்கடை நீர் கலத்தல், கழிப்பிடக் கழிவுகளை கலத்தல், நீர் திருட்டு ஆகியவற்றில் இருந்து ஏரியைப் பாதுகாக்க மக்கள் மன்றம் தொடங்க அப்பகுதி மக்கள் முடிவெடுத்தனர். 2016 ஜனவரி 26 ஆம் திகதி அருகிலுள்ள 15 குடியிருப்பு சங்கங்களில் இருந்து மக்கள் ஏரியில் கூடி ஏரியைப் பாதுகாக்கும் நோக்கத்துடன் ஒன்றாக கைகோர்த்தனர்.

## மேற்கோள்கள்

பகுப்பு:சென்னை ஏரிகள்
வெடியரசன்

thumbnail|சிதைந்த நிலையில் வெடியரசன் கோட்டை
**வெடியரசன்** (*Vedi Arasan*) கி.மு 200 இல் வாழ்ந்ததாக அறியப்படும் ஈழத்தமிழ் மன்னர். **விஷ்ணுபுத்திர வெடியரசன்** என்றும் அழைக்கப்படும் இம் மன்னர் இலங்கையின் நெடுந்தீவு, காரைநகர் போன்ற இடங்களில் தன்வம்சத்தோடு ஆட்சி செய்துள்ளார். தற்காலத்திலும் இவனது வம்சத்தினர் யாழ்ப்பாணத்திலுள்ள காரைநகர், தொல்புரம், வட்டுக்கோட்டை, நவாலி, ஊர்காவற்துறை, மன்னார், பருத்தித்துறை, நெடுந்தீவு ஆகிய இடங்களிலும், பெரும்பாலானோர் மட்டக்களப்பிலும் வாழ்கின்றனர். இம் மன்னர் தனது ஆட்சிக் காலத்தில் பயன்படுத்திய கோட்டை தற்பொழுதும் நெடுந்தீவில் காணப்படுவதோடு வெடியரசன் கோட்டை என்ற பெயராலும் அழைக்கப்படுகின்றது. காரைநகரில் வெடியரசன் வீதி என்ற பெயரில் வீதியொன்றும் காணப்படுகின்றது. இம்மன்னருடைய வம்சாவழியினர் முக்குவர் என்ற சாதிப் பெயரால் அழைக்கப்படுகின்றனர். இவர்கள் யாழ்ப்பாணத்தில் ஆதிக்க சமூகமாக இல்லாமல் இருக்கின்றனர். மட்டக்களப்பைப் பொறுத்தவரை ஓல்லாந்தர் காலத்தில் இருந்து ஆதிக்க சமூகமாகக் காணப்படுகின்றனர்.

## இவற்றையும் காண்க
* நெடுந்தீவு

## சான்றுகள்

## வெளி இணைப்புகள்
*விஷ்ணுபுத்திரர் வெடியரசன் வரலாறு
* வெடியரசன் கோட்டை 

பகுப்பு:யாழ்ப்பாண அரசர்கள்